**OBRAZLOŽENJE OPĆEG DIJELA FINANCIJSKOG PLANA za razdjel 025 Ministarstvo financija, glava 05 Ministarstvo financija**

U ovom obrazloženju daje se opća slika financijskog plana za razdjel 025 Ministarstvo financija, glava 05 Ministarstvo financija kroz obrazloženje ukupnih prihoda, primitaka, rashoda, izdataka, prijenosa sredstava iz prethodne godine i prijenosa sredstava u sljedeću godinu te stanje ukupnih obveza na dan 31. prosinca 2021. i 30.lipnja 2022.

**PRIHODI I PRIMICI**

Ukupno planirani prihodi po svim izvorima za glavu 05 Ministarstvo financija iznose 40.001.860 EUR.

U ukupno planiranim prihodima u 2023. 98,36% prihoda odnosi se na prihode iz proračuna. U sljedeće dvije godine prihodi iz proračuna čine više od 99% strukture svih prihoda.

Pomoći iz inozemstva (darovnice) i od subjekata unutar općeg proračuna u financijskom planu za 2023. zastupljene su s 1,56%, a u sljedećim godinama zastupljenost se smanjuje na 0,45% i 0,42% zbog završetka provođenja projekata financiranih iz Europskog fonda za regionalni razvoj (EFRR) i Europskog socijalnog fonda (ESF).

**RASHODI I IZDACI**

Ukupno planirani rashodi po svim izvorima za glavu 05 Ministarstvo financija iznose 40.001.860 EUR.

Od ukupno planiranih rashoda najveći dio kroz sve godine odnosi se na materijalne rashode koji najvećim dijelom uključuju rashode za usluge i rashode za materijal i energiju.

Unutar ukupnih rashoda planirani su programi 2203 Up*ravljanje sustavom javnih financija* i 2207 *Djelatnost carinskog i poreznog sustava*. 59,87% rashoda u 2023. odnosi se na program Upravljanje sustavom javnih financija, a 40,13% se odnosi na Djelatnost carinskog i poreznog sustava.

**PRIJENOS SREDSTAVA IZ PRETHODNE I U SLJEDEĆU GODINU**

Ukupan iznos prenesenih sredstava iz 2022. u 2023. iznosi 20.065 EUR.

Najveći dio odnosi se na *Ostale prihode za ostale namjene* koje ostvaruje Samostalni sektor za izdavanje odobrenja za rad i nadzor ovlaštenih revizora i revizorskih društava temeljem Zakona o reviziji (NN br. 127/17) i Pravilnika o izdavanju odobrenja za rad ovlaštenom revizoru i revizorskom društvu (NN br. 27/19 i 51/21). Riječ je o namjenskim prihodima državnog proračuna koji se koriste za edukaciju ovlaštenih državnih službenika Ministarstva financija radi stjecanja specifičnih znanja iz područja nadzora, naknade za rad članovima savjetodavnog vijeća i vanjskim stručnjacima, za troškove službenog puta u vezi s obavljanjem nadzora te za programska rješenja potrebna za obavljanje zadaća propisanih temeljnim Zakonom. Zbog nedostatka broja zaposlenih u nadležnoj ustrojstvenoj jedinici nije bilo moguće u cijelosti iskoristiti predmetne prihode te će oni biti iskorišteni u narednim razdobljima.

**UKUPNE I DOSPJELE OBVEZE**

Stanje ukupnih nedospjelih obveza za glavu 05 Ministarstvo financija na dan 31. prosinca 2021. iznosi 10.336.277,44 kn. Najveći dio nedospjelih obveza na dan 31. prosinca 2021. odnosi se na plaću za prosinac koja je bila isplaćena u siječnju 2022.

Stanje ukupnih nedospjelih obveza na dan 30. lipnja 2022. iznosilo je 10.289.450,10 kn od čega se najveći dio odnosio na obveze za isplatu plaće za lipanj 2022. koja je bila isplaćena u srpnju 2022.

|  |  |  |  |  |
| --- | --- | --- | --- | --- |
|  | Stanje obveza na dan 31.12.2021. | Stanje obveza na dan 31.12.2021. u EUR | Stanje obveza na dan 30.06.2022. | Stanje obveza na dan 30.06.2022. u EUR |
| Ukupne obveze | 10.336.277,44 kn | 1.371.859,77 EUR | 10.289.450,10 kn | 1.365.644,71 EUR |
| Dospjele obveze | 0 | 0 | 0 | 0 |